Text file: 6480.txt
author: "MATJA\u017E"
downvotes: 2
end consideration date: 2015-02-18
id: '6480'
number comments: 11
number views: 3046
proposal type: Odziv pristojnega organa
response: "Odziv Ministrstva za delo, dru\u017Eino, socialne zadeve in enake mo\u017E\
  nosti\nV skladu s splo\u0161no ureditvijo v Zakonu o delovnih razmerjih (Ur. l.\
  \ RS, \u0161t. 21/13, 78/13- popr., v nadaljevanju ZDR-1) mora delavec, ki sklene\
  \ pogodbo o zaposlitvi, izpolnjevati predpisane, s kolektivno pogodbo ali splo\u0161\
  nim aktom delodajalca dolo\u010Dene oziroma s strani delodajalca zahtevane in objavljene\
  \ pogoje za opravljanje dela (22. \u010Dlen). Tako mora delavec, ki sklene pogodbo\
  \ o zaposlitvi izpolnjevati minimalni pogoj starosti, ki ga dolo\u010Da ZDR-1 v\
  \ 21. \u010Dlenu (15 let), ter druge pogoje, ki jih je delodajalec na podlagi akta\
  \ o sistemizaciji objavil v objavi prostega delovnega mesta. Iz navedenega izhaja,\
  \ da mora delodajalec v objavi prostega delovnega mesta objaviti pogoje, ki jih\
  \ mora izpolnjevati kandidat, ki se prijavi na objavo prostega delovnega mesta,\
  \ ti pogoji pa morajo biti identi\u010Dni tistim, ki so dolo\u010Deni v aktu o sistemizaciji.\n\
  V skladu z Direktivo Sveta EGS 91/533/EGS o obveznosti delodajalca, da zaposlene\
  \ obvesti o pogojih, ki se nana\u0161ajo na pogodbo o zaposlitvi ali delovno razmerje,\
  \ mora delodajalec pred sklenitvijo pogodbe o zaposlitvi izbranega kandidata seznaniti\
  \ z delom, pogoji dela ter pravicami in obveznostmi  delavca in delodajalca, ki\
  \ so povezane z opravljanjem dela, za katero se sklepa pogodba o zaposlitvi (sedmi\
  \ odstavek 28. \u010Dlena). Pri tem velja izpostaviti, da je dolo\u010Dilo o znesku\
  \ osnovne pla\u010De delavca, ki mu pripada za opravljanje dela po pogodbi o zaposlitvi\
  \ ter o morebitnih drugih pla\u010Dilih obvezna sestavina pogodbe o zaposlitvi (prvi\
  \ odstavek 31. \u010Dlena), delodajalec pa mora delavcu izro\u010Diti pisen predlog\
  \ pogodbe o zaposlitvi praviloma tri dni pred predvideno sklenitvijo, pisno pogodbo\
  \ o zaposlitvi pa ob njeni sklenitvi.\nUpo\u0161tevaje zakonsko ureditev, ki je\
  \ skladna z mednarodnimi dokumenti in dejstvo, da naveden predlog ni bil izpostavljen\
  \ v okviru usklajevanj med socialnimi partnerji pri pripravi ZDR-1, menimo, da je\
  \ zakonska ureditev zadostna. \n \n "
response date: 2015-03-10
response due date: null
sent date: 2015-01-20
title: "Pla\u010Da - Navedba v razpisih"
upvotes: 26
url: https://predlagam.vladi.si/predlog/6480
